តើ MIIS ជាអ្វី​?
•	ប្រព័ន្ធដំណើរការដោយ​កុំព្យូទ័រ​​ ដែ​ល​​​ប្រមូល​និង​រក្សា​ទុក​ព័ត៌មាន​ចាក់ថ្នាំបង្ការ​មូលដ្ឋាន​សម្រាប់​ប្រជា​ពលរដ្ឋ​ដែល​រស់​នៅ​​ក្នុង​រដ្ឋ​ Massachusetts។
•	ប្រព័ន្ធ​សុវត្ថិភាព​និង​រក្សា​ការសម្ងាត់​ តាមដែល​ច្បាប់​រដ្ឋ Massachusetts បានតម្រូវ​។
•	ប្រព័ន្ធ​មួយ​ដែល​មាន​ផ្តល់ជូនដល់​មនុស្ស​គ្រប់វ័យ​ មិនត្រឹមតែផ្តល់ជូន ​កុមារ​នោះទេ​។
MIIS គឺ​ជា​ប្រព័ន្ធ​ទូទាំង​រដ្ឋ​ថ្មី​មួយ ​ដើម្បី​តាមដានកំណត់ត្រា​ចាក់ថ្នាំបង្ការ​សម្រាប់​អ្នក​និង​គ្រួសារអ្នក​។ កំណត់ត្រា​ទាំងនេះ​រៀបរាប់​អំពីការចាក់វ៉ាក់សាំ​ង​ (ចាក់ថ្នាំ) ដែលអ្នក​និង​កូនរបស់អ្នក​ទទួលបាន ដើម្បីការ​ការពារ​ប្រឆាំង​នឹង​ជំងឺ​កញ្ជ្រឹល អុតស្វាយ​ តេតាណូស​ និង​ជំងឺ​ផ្សេងទៀត។ គោលដៅ​គឺ​ដើម្បីធ្វើ​ឲ្យប្រាកដថា​មនុស្ស​គ្រប់រូប​នៅក្នុង​រដ្ឋ Massachusetts ទទួលបាន​ព័ត៌​មា​នថ្មីៗ​អំពីការចាក់ថ្នាំរបស់ពួកគេ​ និង​ឲ្យប្រាដថាកំណត់ត្រា​របស់អ្នក​អាចស្វែងរកបាន​នៅពេល​អ្នក​ត្រូវ​ការ​​ពួកវា​ ដូចជា​នៅពេលដែលកូនរបស់អ្នក​ចូលសា​លា​ នៅពេលដែលអ្នក​ត្រូវការ​ជំនួយវេជ្ជសាស្ត្រ​សង្គ្រោះ​បន្ទាន់​ ឬ​នៅពេលដែល​អ្នក​ផ្លាស់ប្តូរ​អ្នកផ្តល់សេវាថែទាំ​សុខភាព​។​

តើវានឹងជួយខ្ញុំ​ដូចម្តេច?
MIIS៖
•	ជួយ​ឲ្យអ្នក​និង​គ្រួសាររបស់អ្នក​ទទួ​ល​បា​ន​ការថែទាំ​ដែលល្អបំផុត​ គ្រប់ទីកន្លែ​ង​ដែ​ល​អ្នក​ទៅ​ទទួល​ការថែទាំ​សុខភាព​របស់អ្នក​។
•	ត្រូវ​ប្រាកដថា​ អ្នក​និង​កូនរបស់អ្នក​មិន​ខកខាន​ការ​ចាក់ថ្នាំណាមួយ​ ឬ​ទទួល​ការចាក់ថ្នាំច្រើនពេក។
•	អាច​ព្រីន​កំណត់ត្រា​សម្រាប់​អ្នក​ឬ​កូនរបស់អ្នក​ នៅពេល​អ្នកត្រូវការ​វា​ – ប្រសិ​​នបើអ្នក​ផ្លាស់ប្តូរ​ទីលំនៅ ប្រសិ​ន​បើ​គ្រូ​ពេទ្យ​​របស់អ្នក​ចូលនិវត្ត​ន៍ ឬ​នៅពេល​កូនរបស់អ្នកចាប់​ផ្តើមចូលរៀន​ឬ​បោះជំរុំ។
•	គាំទ្រ​ដល់ការ​ទទួលបានសេវា​ តាមរយៈ​ប្រព័ន្ធ​ផលថល​សម្រាប់​អ្នកជំងឺនៃ​កំណត់ត្រា​ My Vax។ អ្នកជំងឺ​អាច​

ស្នើសុំ​​ចូល​ទៅកាន់​​ព័ត៌មានអំពីការចាក់ថ្នាំបង្ការ និង​ប័ណ្ណ​សុខភាព​ SMART រប​ស់​ពួកគេ​​ ពី​ MIIS តាមការ​ចង់បាន​។
តើព័ត៌មានអ្វីខ្លះ​ត្រូវបានរក្សាទុក​នៅ​ក្នុង​ MIIS?
•	តារាង​ចាក់ថ្នាំ​ដែលអ្នក ឬ​កូនរបស់អ្នក​បាន​ទទួល​ ក៏ដូចជា​ការចាក់ថ្នាំណាមួយដែលអ្នក​ ឬ​កូនរបស់អ្នក​ទទួលបាន​នាពេលអនាគត។
•	ព័ត៌មានដែលចាំបាច់​សម្រាប់​ការចាក់ថ្នាំបង្ការ​ដែលមានសុវត្ថិភាព​និង​ត្រឹមត្រូវនៃ​អ្នកជំងឺ​នីមួយៗ ដូចជា៖​
» ឈ្មោះពេញ​ និង​ថ្ងៃ​ខែឆ្នាំកំណើត​។
» ភេទ​ (ប្រុស ឬស្រី)។
» ឈ្មោះ​មិនទាន់រៀបការ​របស់ម្តាយ​ (សម្រាប់​កូន)។
» អាសយដ្ឋាន និង​លេខទូរសព្ទ​។
» ការិយាល័យ​អ្នកផ្តល់សេវា​ដែ​​ល​ការចាក់ថ្នាំនីមួយៗ​ត្រូវបានផ្តល់ជូន​។

តើព័ត៌មាន​នេះ​ចូលទៅក្នុង​ប្រព័ន្ធដោយរបៀប​ណា?​
•	ព័ត៌មាន​អំពីកុមារ​ត្រូវបាន​បញ្ចូល​ នៅពេល​កុមារ​ម្នាក់កើត​មក​ ឬ​នៅពេលកុមារម្នាក់​ទទួលបានការចាក់ថ្នាំ​របស់​ពួកគេ​​។
•	អ្នកផ្តល់សេវាថែទាំ​សុខភាព​របស់អ្នក​ អាច​បន្ថែម​កំណត់ត្រា​របស់អ្នក ឬ​កំណ​ត់ត្រា​របស់គ្រួសារ​អ្នក​ ប្រសិ​ន​បើ​​កំណត់​ត្រា​​​មិនទាន់​មាន​នៅក្នុង MIIS នៅឡើយ​។
តើនរណា​ខ្លះ​​មានលទ្ធភាពចូលទៅកាន់កំណត់ត្រារបស់ខ្ញុំ?
•	ក្រសួង​សុខភាព​សាធារណៈ (DPH) ប្រើប្រាស់​បច្ចេកវិទ្យា​ទំនើបដើម្បីប្រាកដថា​រាល់ព័ត៌មានទាំងអស់​
ដែល​បានបញ្ចូល​ទៅក្នុង MIIS ​ត្រូវបាន​រក្សាសុវត្ថិភាព និង​ការសម្ងាត់​។​
•	ព័ត៌មាន​នៅក្នុង​ MIIS មានផ្តល់ជូន​តែ​ចំពោះ៖
» អ្នកផ្តល់សេវា​ថែទាំ​សុខភាព ឬ​បុគ្គលផ្សេងទៀត​ដែល​ធានា​ចំពោះការ​ចាក់ថ្នាំ​បង្ការ​សមស្រប​ តាមដែល​ DPH បាន​អនុញ្ញាត​​។
» សាលារៀន។
» ក្រុមប្រឹក្សា​សុខាភិបាល​តាមមូល​ដ្ឋាន​។
» DPH រួមទាំង​​កម្មវិធី​ WIC និង​
   ទីភ្នា​ក់ងារ​រដ្ឋផ្សេងទៀត​ ឬ​កម្មវិធី​ដែល​ផ្តល់ការអប់រំ​ និង​ការផ្សព្វផ្សាយ​អំពីការចាក់​វ៉ាក់សាំង​ទៅដល់​អតិថិជន​របស់ពួកគេ។
» ផែនការសុខភាព​សម្រាប់ការកែលម្អអត្រា​ចាក់ថ្នាំបង្ការ​ និង​ការ​ប្រឹងប្រែង​កែលម្អ​គុណភាព​សម្រាប់​ភាព​ជាដៃ​គូ​របស់​ផែនការ​នីមួយៗ។
» ការសិក្សា​ដែលបាន​ឯកភាព​ជាពិសេស​ដោយ​គណៈ​កម្មាធិការសុខភាពសាធារណៈដែល​បំពេ​ញ​តាម​កិច្ចការពារ​ផ្នែក​ច្បាប់​យ៉ាង​តឹងរឹង​។
តើ​មានអ្វី​កើត​ឡើង​ បើ​ព័ត៌មាន​របស់​ខ្ញុំត្រូវបានចែករំលែក​?
•	អ្នកមានសិទ្ធិ​កំណត់​អ្នកដែល​អាច​មើល​ព័ត៌មាន​របស់អ្នក​បាន​។
•	ដើម្បីកំណត់​អ្នកដែលអាច​មើល​ព័ត៌មា​​នរបស់អ្នកបាន​ អ្នក​ចាំបាច់ត្រូ​វ​​បំពេញ​ទម្រង់បែបបទ​ “ការបដិសេដ ឬ​ការដកចេញ​ពីការបដិសេធចំពោះការ​ចែករំលែក​ទិន្នន័យ​” ដែលអ្នក​អា​ច​ទទួលបាន​ពីអ្នកផ្តល់សេវា​ថែទាំសុខភាព​របស់អ្នក​។​
•	ប្រសិនបើអ្នក​សម្រេចកំណត់​អ្នកដែ​ល​អាច​មើល​ព័ត៌មាន​របស់អ្នក​ អ្នកផ្តល់សេវា​ថែទាំ​សុខភាព​បច្ចុប្បន្នរបស់អ្នក​​នឹង​អាច​មើលឃើញ​ការចាក់ថ្នាំដែល​បានផ្តល់ជូនអ្នកនិង​កូនរបស់អ្នក​ ប៉ុន្តែ​មិនអាច​មើលឃើញប្រវត្តិ​ការចាក់ថ្នាំបង្ការ​ទាំង​ស្រុង​របស់អ្នក​បាន​ទេ​។
•	ប្រសិនបើអ្នក​សម្រេចកំណត់​អ្នកដែ​ល​អាច​មើលឃើញ​ព័ត៌មាន​របស់អ្នក​ អ្នក​នឹង​មិន​មានលទ្ធភាព​ទទូលបាន​រាល់​អត្ថប្រយោជន៍​ទាំងអស់​របស់ MIIS ដូចជា​ការចែក​រំលែក​កំណត់ត្រា​ចាក់ថ្នាំបង្ការរបស់អ្នក​ទៅកាន់​សា​លា​រៀន​និង​បន្ទប់សង្គ្រោះ​បន្ទាន់​ និង​កំណត់ត្រាចាក់ថ្នាំទាំងស្រុងរប​ស់អ្នក​នៅក្នុងទីតាំង​តែ​មួយ​ឡើយ​។
•	អ្នកអាច​ផ្លាស់ប្តូរ​ចិត្ត​របស់អ្នក (សម្រេច​ចែករំលែក​ ឬ​មិនចែករំលែកព័ត៌មានរបស់អ្នក​) បានគ្រប់ពេល​​។

តើខ្ញុំអាចទទួលបានព័ត៌មានបន្ថែមដោយរបៀបណា?
សូមចូលទៅកាន់​គេហទំព័រ​យើង​តាមរយៈ www.mass.gov/dph/miis, អ៊ីម៉ែល​ទៅកាន់​ MyVaxRecords@mass.gov ឬ​សាកសួរ​អ្នកផ្តល់សេវាថែទាំសុខភាព​របស់អ្នកសម្រាប់​ព័ត៌មានបន្ថែម​។

IM228 KHMER